Anderssen representerte Idrettsklubben Tjalve i Oslo da han vant NM på 1500 meter i 1917. Han senket også den norske rekorden to ganger, først til 4.11,1 i august 1917, deretter til 4.10,3 i september 1919. I 1919 skiftet han klubb til SK Brann i Bergen. Det året vant han 1500 meter for andre gang, og i 1922 for tredje gang på den nye mesterskapsrekordtiden 4.06,0. Han vant også 5000 meter på ny mesterskapsrekord 15.53,7 og tok gullet på 10000 meter. Etter disse prestasjonenne ble han tildelt kongepokalen.